**OBELEŽITEV SVETOVNEGA DNEVA ROMOV – 8. APRIL 2016**

V petek, 8. aprila 2016, smo začetek prve šolske ure posvetili že omenjenemu prazniku. Rdeča nit letošnje obeležitve je bila ODGOVORNOST (iz šolskega vzgojnega načrta). O tej vrednoti smo razmišljali s petih zornih kotov:

* odgovornost do okolja,
* odgovornost do medsebojnih odnosov,
* odgovornost do materialnih stvari oz. skupne lastnine,
* odgovornost do svojega dela in
* odgovornost do samega sebe.

Na šolskem radiu so učenci prisluhnili uvodu o pomenu vrednote odgovornosti za naše življenje. Prebrali so po tri zapise (iz vsake triade po enega), ki so jih romski učenci zapisali za vsako odgovornost posebej. V slovenskem in romskem jeziku je bila predstavljena pesem Nika Grafenauerja Sam. Radijska obeležitev je bila popestrena z romsko glasbo. Pri izvedbi radijske ure so sodelovali učenci Kristina Cvitko (9. a), Jože Kovačič (6. a), Simona Novak (6. b), Teja Brajdič (6. b), Snežana Kovačič (2. b), romski pomočnik Mitja Novak (napovedovalci) in tehnik Martin Strašek (9. b).

Pred tem so prvošolci narisali likovne izdelke na temo različnih odgovornosti. Tudi pisni izdelki so se nanašali na že omenjeno temo. Zbrano gradivo (likovno in prozno) smo razstavili na tematski razstavi »Odgovornost – Odgovorno hijo« v preddverju šole.

Tudi v šolski knjižnici je bila pripravljena razstava različnih knjig v romskem jeziku in knjig, ki obravnavajo njihov jezik, kulturo, navade …

Besedila za radijsko uro je iz slovenskega v romski jezik prevedel Mitja Novak.

V ekipi za pripravo svetovnega dneva Romov smo bili: Anica Tramte, Jan Cerle, Katja Ploj, Anja Komes, Mitja Novak in Anemari Kapler.





